Diari Oficial de la Generalitat Valenciana


Sumari del DOGV 9761, del 08-01-2024 (2023/12499)

RESOLUCIÓ de 17 de desembre de 2023, de la Secretaria Autonòmica d'Administració Pública, d'aprovació del Programa de teletreball de l'Agència Valenciana de Protecció del Territori, número 11/2023.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9761

Data del DOGV
:   08-01-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/12420


Data del document
:   17-12-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * treball a distància

RESOLUCIÓ de 17 de desembre de 2023, de la Secretaria Autonòmica d'Administració Pública, d'aprovació del Programa de teletreball de l'Agència Valenciana de Protecció del Territori, número 11/2023.  
  
 [2023/12117]  
Vista la proposta de Programa de teletreball del director gerent de l'Agència Valenciana de Protecció del Territori (AVPT), amb número d'expedient 11/2023, es formula esta resolució en atenció als antecedents de fet i els fonaments de dret següents:  
  
Antecedents de fet  
  
I. Amb data 14 de juliol de 2023 es va registrar d'entrada en la Direcció General de Funció Pública sol·licitud del director gerent de l'Agència Valenciana de Protecció del Territori (AVPT), per a iniciar el procediment d'aprovació del Programa de teletreball de l'AVPT, a l'empara de l'art. 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
II. Una vegada analitzada la proposta i la documentació presentada, i comprovat si conté tots els elements i els requisits previstos en el Decret 49/2021, en data 17 de juliol de 2023, la Direcció General de Funció Pública va requerir a l'òrgan proponent que adjuntara la documentació preceptiva, o n'esmenara la falta, en el sentit indicat en l'escrit d'esmena d'eixa mateixa data.  
III. Una vegada analitzada la documentació esmenada, i comprovat que complix tots els elements i els requisits previstos en el Decret 49/2021, en data 21 de setembre de 2023, la Direcció General de Funció Pública va elevar una proposta de resolució d'aprovació del Programa de teletreball de l'Agència Valenciana de Protecció del Territori.  
  
Fonaments de dret  
  
I. El Decret 49/2021, que regula la modalitat de prestació de serveis en règim de teletreball amb caràcter general i l'àmbit d'aplicació del qual es referix al personal funcionari i laboral de l'Administració de la Generalitat.  
II. L'article 13.1 del Decret 49/2021, que establix que quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la sotssecretaria corresponent o l'òrgan competent en matèria de personal dirigida a la direcció general competent en matèria de funció pública.  
III. Els apartats dos i tres de l'art. 13 del Decret 49/2021, que establixen la forma de presentació de la proposta, el seu contingut i la documentació que hi cal aportar.  
IV. L'article 13.4 del Decret 49/2021, que atribuïx a la direcció general amb competències en matèria de funció pública la competència per a analitzar, requerir per a la seua possible esmena i proposar la resolució que corresponga de les propostes de programes de teletreball que tramiten les sotssecretaries o els òrgans competents en matèria de personal de les conselleries o organismes.  
V. L'article 13.5 del Decret 49/2021, que establix que després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha exposat, de conformitat amb els preceptes esmentats i altres d'aplicació general, i segons la proposta de resolució elevada per la Direcció General de Funció Pública, resolc:  
  
Primer  
Aprovar el Programa de teletreball de l'Agència Valenciana de Protecció del Territori, amb número d'expedient 11/2023, que s'adjunta com a annex I a esta resolució. El document complet del programa es pot consultar en la pàgina web següent: https://avpt.gva.es/va/.  
  
Segon  
De conformitat amb el que es preveu en l'article 5 del Decret 49/2021, la duració serà la determinada en el Programa de teletreball, que, en tot cas, serà d'un màxim de sis mesos prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
  
Tercer  
Les persones que ocupen algun dels llocs de treball identificats en l'annex II del programa, i que complisquen els requisits establits en l'article 4 del Decret 49/2021, podran participar voluntàriament en el programa i presentar les seues sol·licituds segons el model previst, en l'adreça web següent: https://avpt.gva.es/va/, en el termini de quinze dies comptats des de l'endemà de la publicació d'esta resolució en el Diari Oficial de la Generalitat Valenciana.  
  
Les sol·licituds es dirigiran telemàticament a la direcció-gerència de l'Agència Valenciana de Protecció del Territori, la qual dictarà una resolució en el termini màxim de tres mesos des de la publicació del programa, en la qual constarà l'inici i la fi del Programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
  
El personal que siga seleccionat per a participar en el Programa de teletreball farà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut omplint el qüestionari previst en l'article 9 del decret esmentat.  
  
Contra esta resolució, que posa fi a la via administrativa, les persones interessades podran interposar recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, podran interposar recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució.  
  
València, 17 de desembre de 2023.- La secretària autonòmica d'Administració Pública: Emilia Selva Sacanelles.  
  
  
  
ANNEX I  
Programa de teletreball de l'Agència Valenciana de Protecció del Territori, número 11/2023.  
  
Òrgan superior o directiu del qual depenen els llocs de treball: Direcció Gerència de l'Agència Valenciana de Protecció del Territori  
  
  
A) Causes i objectius de la proposta, que en tot cas haurà de contribuir a una millora de l'organització del treball, que en fonamenta la implantació.  
La introducció del teletreball com a forma de prestació de servei en l'AVPT té com a principals causes/objectius els següents:  
- Millora en l'organització del treball del personal empleat públic, que permet tindre més flexibilitat en la gestió del temps, cosa que, al seu torn, suposa una millora en la productivitat i la competitivitat. La reducció de factors externs, aliens a la mateixa organització del treball, incidix de manera favorable en este augment de la productivitat.  
- La introducció d'objectius d'execució, amb els consegüents indicadors de compliment, objecte d'avaluació periòdica, permet una millora en l'organització del treball.  
- Desenvolupament de mètodes innovadors en els procediments mitjançant l'ús de les eines tecnològiques, especialment en el camp de la comunicació i la col·laboració, proporcionades per la DGTIC.  
  
- Millora en les condicions de treball del personal empleat públic quant a la conciliació de la vida personal, familiar i laboral, amb el consegüent augment de la corresponsabilitat, basada en els principis d'igualtat entre dones i hòmens. Esta millora en les condicions suposa un augment en la motivació i la satisfacció del personal.  
- La prestació de servei en règim de teletreball també suposa una reducció de les despeses per al personal de l'AVPT en concepte de transport, menjar, etc.  
- L'augment de la flexibilitat d'horaris permet tindre un nivell de resposta més elevat per a atendre possibles imprevistos.  
- Protecció del medi ambient mitjançant la reducció dels desplaçaments i l'ús de vehicles privats, amb la reducció consegüent del consum de combustibles.  
- La reducció de desplaçaments contribuïx a la millora de la mobilitat a les ciutats, i també permet la possibilitat de viure en zones rurals.  
  
- Un ús més eficient i òptim dels recursos de l'Administració, tant d'espais físics com d'estalvi energètic.  
- Prevenció de la salut dels empleats i empleades públics, ja que es reduïx la seua exposició a agents infecciosos.  
  
B) Duració del programa.  
La duració màxima del Programa de teletreball de l'AVPT serà de sis mesos, prorrogables per períodes iguals. Una vegada arribe el venciment, si la Direcció de l'AVPT no manifesta el contrari, s'entendrà prorrogat pel mateix període.  
  
C) Informe favorable de l'òrgan superior o directiu del qual depenguen els llocs de treball.  
S'adjunta a esta proposta l'informe favorable del director gerent de l'AVPT.  
  
D) Nombre màxim de llocs que poden participar en el Programa de teletreball.  
El nombre màxim de llocs que poden participar en el Programa de teletreball de l'AVPT és el total dels llocs d'esta entitat, que en l'actualitat són 31 llocs.  
  
E) Identificació clara i concreta de la tipologia dels llocs de treball que es podrien incorporar al Programa de teletreball, indicant l'adscripció orgànica o territorial que tinguen.  
Es considera que són susceptibles de ser exercits mitjançant la modalitat de teletreball els llocs que es poden desenvolupar de manera autònoma i a distància en funció de les respectives característiques específiques i amb els mitjans necessaris per a desenvolupar-los, tal com disposa l'article 3, punt 1, del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat.  
Cal fer constar que entre els llocs relacionats no hi ha llocs de treball que exercisquen serveis de caràcter presencial.  
La relació de llocs de treball de l'AVPT, tal com està aprovada segons resolució de 26 de juny de 2023, de la consellera de Justícia, Interior i Administració Pública, és la següent:  
Dependent de la Direcció Gerència de l'Agència Valenciana de Protecció del Territori:  
- Secretari/ària general, i sota la seua dependència:  
• Servei de Suport Tècnic, Contractació i Coordinació Administrativa.  
• Servei de Personal, Gestió Econòmica i Pressupostària i de Recaptació.  
• Servei de Protecció de la legalitat urbanística.  
- Secretaria Direcció Gerència.  
Dependent del Servei de Suport Tècnic, Contractació i Coordinació Administrativa:  
• Cap de la Secció de Suport Tècnic, Contractació i Coordinació Administrativa.  
• Cap de l'Equip de Coordinació Administrativa.  
• Cap de Negociat de Coordinació d'Assumptes Generals.  
Dependent del Servei de Personal, Gestió Econòmica i Pressupostària i de Recaptació:  
• Cap de la Secció de Personal, Gestió Econòmica i Pressupostària.  
  
• Cap de la Secció de Gestió Recaptatòria.  
• Tècnic/a de gestió Econòmica i Liquidació.  
  
Dependent del Servei de Protecció de la legalitat urbanística:  
  
• Cap de la Secció de Restauració.  
• Cap de la Secció d'Inspecció.  
• Tècnic/a jurídic/a protecció legalitat urbanística I.  
• Tècnic/a jurídic/a protecció legalitat urbanística II.  
• Tècnic/a jurídic/a i gestió administrativa I.  
• Tècnic/a jurídic/a i gestió administrativa II.  
• Tècnic/a jurídic/a i gestió administrativa III.  
• Tècnic/a jurídic/a i Gestió Administrativa IV.  
• Tècnic/a jurídic/a i Gestió Administrativa V.  
• Tècnic/a Anàlisi d'Edificació.  
• Inspector/a legalitat urbanística Alacant I.  
• Inspector/a legalitat urbanística Alacant II.  
• Inspector/a legalitat urbanística València I.  
• Inspector/a legalitat urbanística València II.  
• Inspector/a legalitat urbanística Castelló I.  
• Inspector/a legalitat urbanística Castelló II.  
• Cap del Negociat de Coordinació Protecció Legalitat Urbanística I.  
• Cap del Negociat de Coordinació Protecció Legalitat Urbanística II.  
• Cap del Negociat de Coordinació Protecció Legalitat Urbanística III.  
• Cap del Negociat de Coordinació Protecció Legalitat Urbanística IV.  
  
F) Distribució de la jornada setmanal del personal participant.  
La jornada de treball del personal empleat públic el lloc del qual estiga inclòs en el Programa de teletreball es distribuirà de manera que, com a màxim, tres dies a la setmana es presten en règim de teletreball i la resta del temps, de manera presencial, tot això d'acord amb la jornada i els horaris habituals.  
Els llocs de treball classificats amb el nivell de complement de destinació 30 es podran acollir a esta modalitat de prestació de serveis, ja que les funcions pròpies dels llocs i la seua incardinació dins de l'estructura organitzativa de l'AVPT són compatibles amb esta modalitat de prestació de serveis, amb un màxim de cinc jornades laborals per mes, sense superar els dos dies per setmana.  
El percentatge mínim, amb excepció de les absències justificades, de prestació de serveis de manera presencial serà d'un 20 % de la plantilla.  
Tota la plantilla coincidirà, almenys, un dia a la setmana en règim de treball presencial.  
El personal tindrà l'obligació de mantindre la coordinació que calga amb els responsables dels serveis als quals estiguen adscrits, per a una planificació adequada de l'activitat i un desenvolupament eficient de la gestió. Amb la finalitat de mantindre una comunicació adequada, la persona responsable de cada servei i la persona en règim de teletreball estaran connectades durant la jornada laboral a través de l'eina de Microsoft Teams, que haurà d'estar activa i amb l'estat en «disponible».  
  
La modalitat de prestació de serveis de teletreball no suposarà cap modificació de la jornada laboral ni de l'horari, així com tampoc de la resta de condicions de treball. Per la qual cosa, de conformitat amb el que es disposa en l'article 9 del Decret 42/2019, de 22 de març, del Consell, de regulació de les condicions de treball del personal funcionari de l'Administració de la Generalitat, el temps de permanència o connexió obligatòria queda fixat entre les 9.00 i les 14.00 hores, de dilluns a divendres.  
De la mateixa manera que en la modalitat de prestació de serveis presencial, s'haurà de registrar en l'aplicació GVCronos la prestació laboral.  
A la intimitat en l'ús de dispositius digitals posats a la seua disposició i enfront de l'ús de dispositius de videovigilància i geolocalització, així com la desconnexió digital en els termes establits en la legislació vigent en matèria de protecció de dades personals i garantia dels drets digitals.  
  
G) Barem aplicable per a la selecció del personal.  
Tal com establix el Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat, en el seu annex V, el barem que s'aplicarà a les treballadores i els treballadors que, de manera voluntària, sol·liciten participar en este Programa de teletreball serà el que s'hi establix.  
  
H) Mitjans tecnològics necessaris per a l'acompliment de les funcions de manera no presencial mitjançant teletreball.  
De conformitat amb el que es disposa en l'article 8 del Decret 49/2021, l'Administració proporcionarà a qui teletreballe els mitjans tecnològics necessaris per a la seua activitat, i els mantindrà.  
Tota persona susceptible de teletreballar ha de disposar dels mitjans electrònics adequats, estandarditzats i normalitzats per la DGTIC. En concret, com a mínim, haurà de disposar dels mitjans següents:  
• Ordinador portàtil corporatiu configurat d'acord amb el lloc de treball normalitzat (d'ara en avant LTN).  
• Certificat digital d'empleat públic o personal.  
• Tindre habilitada una connexió de xarxa privada virtual (VPN, per les sigles en anglés).  
  
I) Informe favorable de la direcció general competent en matèria de tecnologies de la informació i les comunicacions.  
Ja sol·licitat a la Direcció General de Tecnologies de la Informació i Telecomunicacions.  
  
J) Termini proposat per a la presentació de sol·licituds de participació.  
Una vegada publicat el Programa de teletreball en el Diari Oficial de la Generalitat Valenciana, les persones que hi puguen optar tindran un termini de quinze dies hàbils per a la presentació de les sol·licituds de participació.  
  
K) Informe d'impacte de gènere.  
S'adjunta l'informe d'impacte de gènere com a annex V a la proposta del Programa de teletreball.  
  
El director gerent de l'Agència Valenciana de Protecció del Territori  
  
  
ANNEX II  
Relació de llocs de treball dependents de l'Agència Valenciana de Protecció del Territori.  
  
Lloc Denominació del lloc Classificació Adscripció orgànica i funcional  
37443 Secretaria General A1 30 E050 Direcció Gerència  
37043 Cap del Servei de Suport Tècnic, Contractació i Coordinació Administrativa A1 28 E050 Secretaria General  
37373 Cap del Servei de Personal, Gestió Econòmica i Pressupostària i de Recaptació A2 26 E050 Secretaria General  
37644 Cap del Servei de Protecció de la legalitat urbanística A1 28 E050 Secretaria General  
37106 Secretària/ari de la Direcció Gerència C1/C2 16 E032 Direcció Gerència  
39444 Cap de la Secció de Suport Tècnic, Contractació i Coordinació Administrativa A1/A2  
24 E046 Cap del Servei de Suport Tècnic, Contractació i Coordinació Administrativa  
41160 Cap de l'Equip de Coordinació Administrativa C1/C2 18 E035 Cap del Servei de Suport Tècnic, Contractació i Coordinació Administrativa  
39611 Cap del Negociat de Coordinació d'Assumptes Generals C1/C2  
16 E032 Cap del Servei de Suport Tècnic, Contractació i Coordinació Administrativa  
39679 Cap de la Secció de Personal, Gestió Econòmica i Pressupostària A1/A2  
24 E046 Cap del Servei de Personal, Gestió Econòmica i Pressupostària i de Recaptació  
41654 Cap de la Secció de Gestió Recaptatòria A2 24 E046 Cap del Servei de Personal, Gestió Econòmica i Pressupostària i de Recaptació  
39476 Tècnic/a de gestió econòmica i liquidació A2 22 E042 Cap del Servei de Personal, Gestió Econòmica i Pressupostària i de Recaptació  
39621 Cap de la Secció de Restauració A1/A2  
24 E046 Cap del Servei de Protecció de la legalitat urbanística  
39526 Cap de la Secció d'Inspecció A1/A2  
24 E046 Cap del Servei de Protecció de la legalitat urbanística  
39653 Tècnic/a jurídic/a protecció legalitat urbanística I A1 22 E040 Cap del Servei de Protecció de la legalitat urbanística  
39152 Tècnic/a jurídic/a protecció legalitat urbanística II A1 22 E040 Cap del Servei de Protecció de la legalitat urbanística  
41891 Tècnic/a jurídic/a i gestió administrativa I A1 22 E040 Cap del Servei de Protecció de la legalitat urbanística  
41960 Tècnic/a jurídic/a i gestió administrativa II A1 22 E040 Cap del Servei de Protecció de la legalitat urbanística  
41588 Tècnic/a jurídic/a i gestió administrativa III A1 22 E040 Cap del Servei de Protecció de la legalitat urbanística  
41388 Tècnic/a jurídic/a i gestió administrativa IV A1 22 E040 Cap del Servei de Protecció de la legalitat urbanística  
41110 Tècnic/a jurídic/a i gestió administrativa V A1 22 E040 Cap del Servei de Protecció de la legalitat urbanística  
41998 Tècnic/a anàlisi edificació A1 22 E040 Cap del Servei de Protecció de la legalitat urbanística  
39977 Inspector/a legalitat urbanística Alacant I A2 22 E040 Cap del Servei de Protecció de la legalitat urbanística  
39497 Inspector/a legalitat urbanística Alacant II A2 22 E040 Cap del Servei de Protecció de la legalitat urbanística  
39485 Inspector/a legalitat urbanística València I A2 22 E040 Cap del Servei de Protecció de la legalitat urbanística  
39444 Inspector/a legalitat urbanística València II A2 22 E040 Cap del Servei de Protecció de la legalitat urbanística  
39207 Inspector/a legalitat urbanística Castelló I A2 22 E040 Cap del Servei de Protecció de la legalitat urbanística  
39547 Inspector/a legalitat urbanística Castelló II A2 22 E040 Cap del Servei de Protecció de la legalitat urbanística  
39040 Cap del Negociat de Coordinació   
Protecció legalitat urbanística I C1/C2  
16 E032 Cap del Servei de Protecció de la legalitat urbanística  
39380 Cap del Negociat de Coordinació   
Protecció legalitat urbanística II C1/C2  
16 E032 Cap del Servei de Protecció de la legalitat urbanística  
41990 Cap del Negociat de Coordinació   
Protecció legalitat urbanística III C1/C2  
16 E032 Cap del Servei de Protecció de la legalitat urbanística  
41979 Cap del Negociat de Coordinació   
Protecció legalitat urbanística IV C1/C2  
16 E032 Cap del Servei de Protecció de la legalitat urbanística